[{"text_idx": "#000002", "text": "Nawr, yn fwy nag erioed o\u2019r blaen efallai, mae Covid-19 wedi dwyn sylw pawb at ro\u0302l hanfodol y Gwasanaeth Iechyd Gwladol (GIG) a gofal cymdeithasol; o ran eu mawredd yn ogystal a\u0302\u2019u gwendidau. Mae llywodraethau wedi bod yn ymwybodol o hyn, yn o\u0302l pob tebyg, trwy gydol hanes y sefydliad dros 70 mlynedd. Fe wnaeth yr Adolygiad Seneddol o Iechyd a Gofal Cymdeithasol yng Nghymru amlinellu nifer o argymhellion ar sut i fynd i\u2019r afael a\u0302 rhai o\u2019r heriau bythol, a chefnogi newid ledled y sectorau iechyd a gofal cymdeithasol yn y blynyddoedd i ddod. Un argymhelliad allweddol yw cynyddu gwerth cyllido iechyd a gofal trwy wella, arloesi, defnyddio arferion gorau, a dileu gwastraff. Yn y bo\u0302n, mae\u2019n fater o wella cynhyrchiant ac effeithlonrwydd, a lleihau amrywio direswm."}, {"text_idx": "#000003", "text": "Ymateb Llywodraeth Cymru oedd cyhoeddi cynllun ar gyfer iechyd a gofal cymdeithasol yn nogfen \u2018Cymru Iachach\u2019. Un o\u2019r camau gweithredu oedd sefydlu rhwydwaith o hybiau a gydlynir yn genedlaethol sy\u2019n dod a\u0302 gweithgarwch ymchwilio, arloesi a gwella ynghyd o fewn o\u0302l troed pob Bwrdd Partneriaeth Rhanbarthol. Er mwyn cydlynu\u2019r uchelgais hon a darparu pwyntiau cyswllt ar gyfer yr hybiau rhanbarthol, penodwyd Arweinwyr Ymchwilio, Arloesi a Gwella cenedlaethol o fewn Iechyd Cyhoeddus Cymru, Canolfan Ganser Felindre a Gwasanaeth Ambiwlans Cymru."}, {"text_idx": "#000004", "text": "Pa wahaniaeth fydd hyn yn ei wneud..?"}, {"text_idx": "#000007", "text": "Wrth gwrs, mae hyn i gyd yn digwydd yng nghyd-destun yr argyfwng Covid, sydd wedi newid y dirwedd yn llwyr ac wedi cyflwyno nifer o heriau. A yw hyn wedi difetha ein cynlluniau? Nac ydy. Yn hytrach nag amharu ar arloesi, dylem ymdrechu i ddod o hyd i gyfleoedd ar gyfer arloesi aflonyddgar er mwyn cynhyrfu\u2019r drefn naturiol wrth i ni ailystyried ein blaenoriaethau. Yn sicr, mae\u2019n wir fod y pandemig wedi\u2019n gorfodi i fod yn greadigol o ran y ffordd rydym yn cyfathrebu. Diolch i\u2019r oes ddigidol, mae gennym ddigon o opsiynau ar gyfer cadw mewn cysylltiad (gormod, efallai) trwy offer fideogynadledda cwmwl ar-lein fel Zoom, Microsoft Teams, Skype a Google Meet. Yn y bedwaredd oes hon o dechnoleg gwybodaeth, rydym wedi gweld cynnydd mewn ymgynghoriadau ar-lein a\u0302 meddygon teulu, ac mae platfformau fel Proximie yn darparu realiti estynedig yn null Avatar i lawfeddygon \u2018rith-sgwrio dwylo\u2019 a chynorthwyo a\u0302 llawdriniaethau mewn unrhyw fan yn y byd. Cyn Covid, trafodwyd y datblygiadau arloesol hyn, ond roedd llesgedd yn mygu cynnydd."}, {"text_idx": "#000009", "text": "Gallaf weithio a\u0302 chydweithwyr ar draws yr Hybiau i nodi atebion i broblemau, atebion y gallwn eu rhannu a\u0302 balchder. Gan weithio gyda\u2019n gilydd, gallwn ehangu rhai o\u2019r datblygiadau arloesol gwych a\u2019r cyfleoedd ar gyfer gwella gwasanaethau fel y gall mwy o bobl elwa. Byddwn wrth fy modd yn clywed am eich syniadau neu eich anghenion sydd heb eu bodloni. Gallwch anfon neges e-bost ataf: mark.griffiths5@wales.nhs.uk"}, {"text_idx": "#000014", "text": "Sut gall gwaith ti\u0302m a chyfathrebu da helpu i ddarparu gofal diogel, dibynadwy ac effeithiol?\nYmgysylltu a\u0302 chleifion er diogelwch cleifion \u2013 nid yr hyn yr ydych chi\u2019n ei wneud, ond sut rydych chi\u2019n ei wneud.\nDiogelwch Seicolegol \u2013 beth ydyw a pham fod pawb yn siarad amdano yn sydyn?\nFy mhrofiad o seicosis a gwellhad\nAdeiladu Ti\u0302m Gofal Canolraddol gan enillwyr Gwobrau GIG Cymru 2022 \u2013 Bwrdd Iechyd Prifysgol Hywel Dda"}]